title: Komission täytäntöönpanoasetus (EU) 2020/1103, annettu 22 päivänä heinäkuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä ”Brie de Melun” (SAN)

text:
                  28.7.2020

                  FI

                  Euroopan unionin virallinen lehti

                  L 242/1

         KOMISSION TÄYTÄNTÖÖNPANOASETUS (EU) 2020/1103,
         annettu 22 päivänä heinäkuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä ”Brie de Melun” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Brie de Melun” eritelmän muutoksen hyväksymistä.

                     (2)

                     Ranskan viranomaiset ilmoittivat komissiolle 26 päivänä syyskuuta 2018 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2022, oli myönnetty Ranskan alueelle sijoittautuneille toimijoille, jotka täyttävät mainitun artiklan edellytykset suojattua alkuperänimitystä ”Brie de Melun” koskevien eritelmien muuttamisesta 29 päivänä elokuuta 2018 annetun ja 6 päivänä syyskuuta 2018 Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana kyseiset toimijat, jotka olivat laillisesti pitäneet kaupan tuotetta ”Brie de Melun” jatkuvasti vähintään viiden vuoden ajan siihen asti, kun hakemus toimitettiin, olivat esittäneet vastaväitteitä. Yksi toimija oli vastustanut seuraavaa säännöstä: ”Olkikuivikkeiden käyttö on pysyvän suojassa pidon aikana pakollista siten, että niiden vähimmäismäärä on keskimäärin 0,5 kg päivässä tuotannossa olevaa, parsinavetassa pidettyä lypsylehmää kohden ja keskimäärin 5 kg päivässä tuotannossa olevaa, pihatossa pidettyä lypsylehmää kohden.” Asianomainen toimija on EARL de la Mardelle (SIRET: 38514961200017). Kaksi toimijaa oli vastustanut seuraavia säännöksiä: ”Väkirehun määrä rajoitetaan keskimäärin 25 prosenttiin kokonaisrehuannoksen kuiva-aineesta vuodessa tuotannossa olevaa lypsylehmää ja päivää kohden” ja ”lypsykarjan ruokintaan käytettävä heinä on vuoden kuluessa hankittava tilalta ja maantieteelliseltä alueelta seuraavasti: – tilalta: maantieteelliseltä alueelta peräisin olevan ja tilalta tulevan rehun osuus on vuosittain keskimäärin vähintään 50 prosenttia karjan kokonaisrehuannoksen kuiva-aineesta; ja – maantieteelliseltä alueelta: maantieteelliseltä tuotantoalueelta peräisin olevan rehun osuus on vuosittain keskimäärin vähintään 80 prosenttia lypsykarjan kokonaisrehuannoksen kuiva-aineesta.” Asianomaiset toimijat ovat SCL du Versant laiteux (SIRET: 49225855300014) ja GAEC Reconnu Patoux (SIRET: 38008216400019). Yksi toimija oli vastustanut seuraavaa säännöstä: ”Väkirehun määrä rajoitetaan keskimäärin 25 prosenttiin kokonaisrehuannoksen kuiva-aineesta vuodessa tuotannossa olevaa lypsylehmää ja päivää kohden.” Asianomainen toimija on Houdard Gérard Maurice (SIRET: 39226686200011).

                     (3)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (4)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Brie de Melun” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Edellä 1 artiklassa myönnettyyn suojaan sovelletaan siirtymäkautta, jonka Ranska on myöntänyt asetuksen (EU) N:o 1151/2012 15 artiklan 4 kohdan mukaisesti mainitun artiklan vaatimukset täyttäville toimijoille, alkuperänimitystä ”Brie de Melun” koskevan eritelmän muuttamisesta 29 päivänä elokuuta 2018 annetun ja 6 päivänä syyskuuta 2018Ranskan tasavallan virallisessa lehdessä julkaistun asetuksen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä heinäkuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

            (3)  EUVL C 83, 13.3.2020, s. 77.


title: Komission täytäntöönpanoasetus (EU) 2020/1147, annettu 31 päivänä heinäkuuta 2020, unionin luvan myöntämisestä yksittäiselle biosidivalmisteelle ”ClearKlens product based on IPA” (ETA:n kannalta merkityksellinen teksti)

text:
                  4.8.2020

                  FI

                  Euroopan unionin virallinen lehti

                  L 252/1

         KOMISSION TÄYTÄNTÖÖNPANOASETUS (EU) 2020/1147,
         annettu 31 päivänä heinäkuuta 2020,
         unionin luvan myöntämisestä yksittäiselle biosidivalmisteelle ”ClearKlens product based on IPA”
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 44 artiklan 5 kohdan ensimmäisen alakohdan,
         sekä katsoo seuraavaa:

                     (1)

                     Diversey Europe Operations B.V. toimitti 26 päivänä toukokuuta 2016 hakemuksen asetuksen (EU) N:o 528/2012 43 artiklan 1 kohdan mukaisesti saadakseen luvan kyseisen asetuksen liitteessä V määriteltyyn valmisteryhmään 2 kuuluvalle yksittäiselle biosidivalmisteelle ”ClearKlens product based on IPA” ja antoi kirjallisen vahvistuksen siitä, että Alankomaiden toimivaltainen viranomainen oli suostunut arvioimaan hakemuksen. Hakemus kirjattiin numerolla BC-HD024462-61 biosidivalmisterekisteriin.

                     (2)

                     Kyseinen yksittäinen biosidivalmiste ”ClearKlens product based on IPA” sisältää tehoaineena 2-propanolia, joka sisältyy asetuksen (EU) N:o 528/2012 9 artiklan 2 kohdassa tarkoitettuun unionin hyväksyttyjen tehoaineiden luetteloon.

                     (3)

                     Arvioinnista vastaava toimivaltainen viranomainen toimitti 3 päivänä kesäkuuta 2019 asetuksen (EU) N:o 528/2012 44 artiklan 1 kohdan mukaisesti arviointiraportin ja arviointinsa päätelmät Euroopan kemikaalivirastolle, jäljempänä ’kemikaalivirasto’.

                     (4)

                     Kemikaalivirasto toimitti 17 päivänä tammikuuta 2020 komissiolle biosidivalmistetta ”ClearKlens product based on IPA” koskevan lausunnon (2), biosidivalmisteen ominaisuuksia koskevan yhteenvedon, jäljempänä ’valmisteyhteenveto’, luonnoksen ja lopullisen arviointiraportin yksittäisestä biosidivalmisteesta asetuksen (EU) N:o 528/2012 44 artiklan 3 kohdan mukaisesti.

                     (5)

                     Lausunnossa todetaan, että biosidivalmiste ”ClearKlens product based on IPA” on asetuksen (EU) N:o 528/2012 3 artiklan 1 kohdan r alakohdassa tarkoitettu ’yksittäinen biosidivalmiste’, että sille voidaan myöntää unionin lupa kyseisen asetuksen 42 artiklan 1 kohdan mukaisesti ja että – kunhan valmisteyhteenvedon luonnosta noudatetaan – se täyttää kyseisen asetuksen 19 artiklan 1 kohdassa vahvistetut edellytykset.

                     (6)

                     Kemikaalivirasto toimitti 3 päivänä helmikuuta 2020 komissiolle valmisteyhteenvedon luonnoksen kaikilla unionin virallisilla kielillä asetuksen (EU) N:o 528/2012 44 artiklan 4 kohdan mukaisesti.

                     (7)

                     Komissio on kemikaaliviraston lausunnon kanssa samaa mieltä ja katsoo sen vuoksi, että yksittäiselle biosidivalmisteelle ”ClearKlens product based on IPA” on aiheellista myöntää unionin lupa.

                     (8)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Myönnetään yritykselle Diversey Europe Operations B.V. lupanumerolla EU-0022128-0000 unionin lupa yksittäisen biosidivalmisteen ”ClearKlens product based on IPA” asettamiseen saataville markkinoilla ja käyttöön liitteessä esitetyn biosidivalmisteen ominaisuuksia koskevan yhteenvedon mukaisesti.
            Unionin lupa on voimassa 24 päivästä elokuuta 2020 alkaen 31 päivään heinäkuuta 2030 saakka.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 167, 27.6.2012, s. 1.

            (2)  Kemikaaliviraston lausunto, annettu 11 päivänä joulukuuta 2019, unionin luvan myöntämisestä yksittäiselle biosidivalmisteelle ”ClearKlens product based on IPA” (ECHA/BPC/236/2019).

            LIITE
            Biosidivalmisteen ominaisuuksia koskeva yhteenveto (SPC)
            ClearKlens product based on IPA
            Valmisteryhmä 2: Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä (desinfiointiaineet)
            Lupanumero: EU-0022128-0000
            Biosidivalmisterekisterin päätöksen numero: EU-0022128-0000
            1.   HALLINNOLLISIA TIETOJA

            1.1   Valmisteen kauppanimi (kauppanimet)

                        Kauppanimi

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2   Luvanhaltija

                        Luvanhaltijan nimi ja osoite

                        Nimi

                        Diversey Europe Operations B.V.

                        Osoite

                        Maarssenbroeksedijk 2, 3542 DN, Utrecht, Netherlands

                        Lupanumero

                        EU-0022128-0000

                           Biosidivalmisterekisterin päätöksen numero

                        EU-0022128-0000

                        Luvan myöntämispäivä

                        24.8.2020

                        Luvan voimassaolon päättymispäivä

                        31.7.2030

                  1.3   Valmisteen valmistaja(t)

                        Valmistajan nimi

                        Diversey Europe Operations B.V.

                        Valmistajan osoite

                        Maarssenbroeksedijk 2, 3542 DN Utrecht Alankomaat

                        Valmistuspaikkojen sijainti

                        Avenida Conde Duque 5, 7 y 9; Poligono Industrial La Postura, 28343 Valdemoro (Madrid) Espanja
                        Strada Statale 235, 26010 Bagnolo Cremasco (CR) Italia
                        Cotes Park Industrial Estate, DE55 4PA Somercotes Alfreton Yhdistynyt kuningaskunta
                        Rembrandtlaan 414, 7545 ZW Enschede Alankomaat
                        Morschheimer Strasse 12, 67292 Kirchheimbolanden Saksa

                        Valmistajan nimi

                        Multifill BV

                        Valmistajan osoite

                        Constructieweg 25a, 3640 AJ Mijdrecht Alankomaat

                        Valmistuspaikkojen sijainti

                        Constructieweg 25a, 3640 AJ Mijdrecht Alankomaat

                        Valmistajan nimi

                        Flexible Medical Packaging Ltd

                        Valmistajan osoite

                        Unit 8, Hightown, White Cross Industrial Estate, LA1 4XS Lancaster, Lancashire Yhdistynyt kuningaskunta

                        Valmistuspaikkojen sijainti

                        Unit 8, Hightown, White Cross Industrial Estate, LA1 4XS Lancaster, Lancashire Yhdistynyt kuningaskunta

                        Valmistajan nimi

                        Ardepharm

                        Valmistajan osoite

                        Les Iles Ferays, 07300 Tournon-sur-Rhône Ranska

                        Valmistuspaikkojen sijainti

                        Les Iles Ferays, 07300 Tournon-sur-Rhône Ranska

                        Valmistajan nimi

                        Entegris Cleaning Process (ECP) S.A.S

                        Valmistajan osoite

                        395 rue Louis Lépine, 34000 Montpellier Ranska

                        Valmistuspaikkojen sijainti

                        395 rue Louis Lépine, 34000 Montpellier Ranska

                  1.4   Tehoaineen/tehoaineiden valmistaja(t)

                        Tehoaine

                        Propan-2-oli

                        Valmistajan nimi

                        INEOS Solvents GmbH

                        Valmistajan osoite

                        Anckelmannsplatz, D-20537 Hamburg Saksa

                        Valmistuspaikkojen sijainti

                        Shamrockstrasse 88, D-44623 Herne Saksa
                        Römerstrasse 733, D-47443 Moers Saksa

                        Tehoaine

                        Propan-2-oli

                        Valmistajan nimi

                        Shell Chemicals Europe B.V.

                        Valmistajan osoite

                        Postbus 2334, 3000 CH Rotterdam Alankomaat

                        Valmistuspaikkojen sijainti

                        Vondelingenweg 601, 3196 KK Rotterdam-Pernis Alankomaat

                        Tehoaine

                        Propan-2-oli

                        Valmistajan nimi

                        Exxon Mobil Chemicals

                        Valmistajan osoite

                        Hermeslaan 2, 1831 Machelen Belgia

                        Valmistuspaikkojen sijainti

                        4045 Scenic Highway, LA 70805 Baton Rouge Yhdysvallat
                        Southampton, SO45 1TX Hampshire Yhdistynyt kuningaskunta

                  2.   VALMISTEEN KOOSTUMUS JA FORMULAATIO

            2.1   Valmisteen koostumuksen laadulliset ja määrälliset tiedot

                        Yleisnimi

                        IUPAC-nimi

                        Käyttötarkoitus

                        CAS-numero

                        EY-numero

                        Pitoisuus (%)

                        Propan-2-oli

                        Tehoaine

                        67-63-0

                        200-661-7

                        63,1

                  2.2   Valmistetyyppi

            AL – Kaikki muut nesteet
            3.   VAARA- JA TURVALAUSEKKEET

                        Vaaralausekkeet

                        Helposti syttyvä neste ja höyry.
                        Ärsyttää voimakkaasti silmiä.
                        Saattaa aiheuttaa uneliaisuutta ja huimausta.
                        Toistuva altistus voi aiheuttaa ihon kuivumista tai halkeilua.

                        Turvalausekkeet

                        Suojaa lämmöltä, kuumilta pinnoilta, kipinöiltä, avotulelta ja muilta sytytyslähteiltä. – Tupakointi kielletty.
                        Vältä suihkeen hengittämistä.
                        Pese kädet huolellisesti käsittelyn jälkeen.
                        Varastoi paikassa, jossa on hyvä ilmanvaihto.Säilytä viileässä.
                        Hävitä sisältö kansallisten määräysten mukaisesti..
                        Hävitä pakkaus kansallisten määräysten mukaisesti..
                        JOS KEMIKAALIA JOUTUU IHOLLE (tai hiuksiin):Riisu saastunut vaatetus välittömästi.Huuhdo iholla vedellä.
                        Tulipalon sattuessa:Käytä palon sammuttamiseen alkoholin kestävää vaahtoa.

                  4.   HYVÄKSYTTY KÄYTTÖ / HYVÄKSYTYT KÄYTÖT

            4.1   Käytön kuvaus

               Taulukko 1. Käyttö # 1 – PT02: Desinfiointiaine ei-huokoisille koville pinnoille – ammattikäyttöön – moppi

                        Valmisteryhmä(t)

                        PT02 – Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä

                        Tarvittaessa tarkka kuvaus hyväksytystä käytöstä

                        Ei oleellinen

                        Kohde-eliöt (myös kehitysvaihe)

                        Yleisnimi: Bakteerit
                        Kehitysvaihe: Ei tietoja
                        Yleisnimi: Hiivat
                        Kehitysvaihe: Ei tietoja

                        Käyttöalue

                        sisäkäyttö
                        Käyttövalmis tuote ei-huokoisten kovien pintojen desinfioimiseen lääke- ja kosmetiikkatehtaissa ja puhdastiloissa, joissa ilmanvaihto tunnissa on vähintään 60 tai 150 per tunti tai korkeampi. lääke- ja kosmetiikkatehtaissa joissa ilmanvaihto tunnissa on vähintään 60 per tunti tai korkeampi ja puhdastiloissa, joissa ilmanvaihto tunnissa on vähintään 150 per tunti tai korkeampi.

                        Annostelutapa/-tavat

                        Desinfiointi mopilla
                        -

                        Annostelutapa (-tavat) ja -taajuus

                        Lisää 18,4 ml tuotetta/m2 kohden. – 0

                        Käyttäjäryhmä(t)

                        ammattilainen

                        Pakkauskoot ja pakkausmateriaali

                        Kanisteri (PE-HD, PP, PE): 1–20 l

                  4.1.1   Käyttökohtaiset käyttöohjeet

            Käyttövalmis tuote ei-huokoisten kovien pintojen desinfiointiin.
            Puhdista ja kuivaa pinta ennen desinfiointia. Kostuta moppi desinfiointiaineella ja pyyhi pinta mopilla. Varmista, että pinta kastuu kokonaan. Anna aineen vaikuttaa vähintään 30 sekuntia.
            Käytetyt mopit täytyy säilyttää suljetussa astiassa.
            4.1.2   Käyttökohtaiset riskinhallintatoimet

            Käytä tuotetta ainoastaan hyvin ilmastoidussa tilassa. Vaadittu ilmanvaihdon määrä on vähintään:

                        —

                        60/h lääke- ja kosmetiikkatehtaissa.

                        —

                        150/h puhdastiloissa.

                  Käytä enintään 18,4 ml tuotetta/m2 kohden.
            4.1.3   Tarvittaessa tarkemmat tiedot suorista tai epäsuorista vaikutuksista, ensiapuohjeista ja ympäristönsuojeluohjeista

            Katso yleiset käyttöohjeet.
            4.1.4   Tarvittaessa valmisteen ja sen pakkauksen jätehuolto-ohjeet

            Katso yleiset käyttöohjeet.
            4.1.5   Tarvittaessa valmisteen säilytysolosuhteet ja säilyvyys normaaleissa olosuhteissa

            See general directions for use.
            4.2   Käytön kuvaus

               Taulukko 2. Käyttö # 2 – PT02: Desinfiointiaine ei-huokoisille koville pinnoille – ammattikäyttöön – liina

                        Valmisteryhmä(t)

                        PT02 – Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä

                        Tarvittaessa tarkka kuvaus hyväksytystä käytöstä

                        Ei oleellinen

                        Kohde-eliöt (myös kehitysvaihe)

                        Yleisnimi: Bakteerit
                        Kehitysvaihe: Ei tietoja
                        Yleisnimi: Hiivat
                        Kehitysvaihe: Ei tietoja

                        Käyttöalue

                        sisäkäyttö
                        Käyttövalmis tuote puhdistettujen, ei huokoisten kovien pintojen desinfiointiin laboratorioissa, joiden ilmanvaihtonopeus on vähintään 8 tunnissa. Lääkkeiden ja kosmetiikan valmistuslaitoksiin, joiden ilmanvaihtonopeus on vähintään 60 tunnissa sekä puhdastiloihin, joissa ilmanvaihtonopeus on vähintään 150 tunnissa.

                        Annostelutapa/-tavat

                        Desinfiointi liinalla

                        Annostelutapa (-tavat) ja -taajuus

                        Lisää 18,4 ml tuotetta/m2 kohden. – 0

                        Käyttäjäryhmä(t)

                        ammattilainen

                        Pakkauskoot ja pakkausmateriaali

                                    —

                                    Kanisteri (HDPE, PP, PE): 1–20 l

                                    —

                                    Pumpulliset säiliöt (PE-HD, PP, PE): 200 l (vain puhdastiloihin)

                                    —

                                    pumpulliset IBC-pakkaukset (PE-HD, PP, PE): 950 ja 1 000  l (vain puhdastiloihin)

                  4.2.1   Käyttökohtaiset käyttöohjeet

            Käyttövalmis tuote ei-huokoisten kovien pintojen desinfiointiin.
            Puhdista ja kuivaa pinta ennen desinfiointia. Kostuta liina desinfiointiaineella ja pyyhi pinta liinalla. Kostuta pinta kokonaan. Anna aineen vaikuttaa vähintään 30 sekuntia.Puhdastiloissa vaadittu määrä tuotetta voidaan annostella myös vähän virtaavalla ruiskuannostimella tai sankoon letkustolla. Käytetyt liinat täytyy hävittää suljetussa astiassa.
            4.2.2   Käyttökohtaiset riskinhallintatoimet

            Käytä tuotetta ainoastaan hyvin ilmastoidussa tilassa. Vaadittu ilmanvaihdon määrä on vähintään:

                        —

                        8/h laboratorioissa

                        —

                        60/h lääke- ja kosmetiikkatehtaissa

                        —

                        150/h puhdastiloissa.

                  Käytä enintään 18,4 ml tuotetta/m2 kohden.
            Seuraavia henkilökohtaisia riskinhallintatoimia voidaan harkita pyyhkimällä suoritettavaa desinfiointia varten, jos niitä ei voida korvata teknisillä ja/tai organisatorisilla toimenpiteillä: Silmiensuojaimen käyttö tuotetta käsiteltäessä.
            4.2.3   Tarvittaessa tarkemmat tiedot suorista tai epäsuorista vaikutuksista, ensiapuohjeista ja ympäristönsuojeluohjeista

            Katso yleiset käyttöohjeet.
            4.2.4   Tarvittaessa valmisteen ja sen pakkauksen jätehuolto-ohjeet

            Katso yleiset käyttöohjeet.
            4.2.5   Tarvittaessa valmisteen säilytysolosuhteet ja säilyvyys normaaleissa olosuhteissa

            Katso yleiset käyttöohjeet.
            4.3   Käytön kuvaus

               Taulukko 3. Käyttö # 3 – PT02: Desinfiointiaine ei-huokoisille koville pinnoille – ammattikäyttöön – sumutus

                        Valmisteryhmä(t)

                        PT02 – Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä

                        Tarvittaessa tarkka kuvaus hyväksytystä käytöstä

                        Ei oleellinen

                        Kohde-eliöt (myös kehitysvaihe)

                        Yleisnimi: Bakteerit
                        Kehitysvaihe: Ei tietoja
                        Yleisnimi: Hiivat
                        Kehitysvaihe: Ei tietoja

                        Käyttöalue

                        sisäkäyttö
                        Käyttövalmis tuote puhdistettujen, ei huokoisten kovien pintojen desinfiointiin laboratorioissa, joiden ilmanvaihtonopeus on vähintään 8 tunnissa. Lääkkeiden ja kosmetiikan valmistuslaitoksiin, joiden ilmanvaihtonopeus on vähintään 60 tunnissa sekä puhdastiloihin, joissa ilmanvaihtonopeus on vähintään 150 tunnissa.

                        Annostelutapa/-tavat

                        Desinfiointi suihkepullolla
                        Tuotetta voidaan haluttaessa levittää pyyhkimällä.

                        Annostelutapa (-tavat) ja -taajuus

                        Lisää 18,4 ml tuotetta/m2 kohden. – 0

                        Käyttäjäryhmä(t)

                        ammattilainen

                        Pakkauskoot ja pakkausmateriaali

                                    —

                                    Suihkepullon pussi (PE): 0,9–20 l

                                    —

                                    Pussi pullon sisällä (viisikerroksinen koekstrudoitu
                                    etyleenivinyyliasetaatti (EVA) / EVA/ polyvinyylideenikloridi (PVDC) /EVA/EVA-pussi PE-HD-, PP- tai PE-pullossa: 0,9–2 l

                                    —

                                    Suihkepullo (PE-HD, PP, PE): 0,5–1,5 l

                                    —

                                    Ilmaton suihkepullo (PE-LD): 0,25–1 l

                  4.3.1   Käyttökohtaiset käyttöohjeet

            Käyttövalmis tuote ei-huokoisten kovien pintojen desinfiointiin.
            Puhdista ja kuivaa pinta ennen desinfiointia. Sumuta tuotetta pinnalle ja levitä tuote tarvittaessa pyyhkimällä. Kostuta pinta kokonaan. Anna aineen vaikuttaa vähintään 30 sekuntia. Käytetyt liinat täytyy hävittää suljetussa astiassa.
            Pakkaustyyppiä kohden tarvittava suihkausten määrä, jotta saadaan 18,4 ml tuotetta pinnan neliömetriä (m2) kohden:

                        —

                        Suihkepullon pussi: 19 suihkausta pinnan/m2 kohden

                        —

                        Steriili suihkepullo (pullon sisällä oleva pussi): 16 suihkausta/m2 kohden

                        —

                        Suihkepullo: 14 suihkausta/m2 kohden

                        —

                        Ilmaton suihkepullo: 21 suihkausta/m2 kohden.

                  4.3.2   Käyttökohtaiset riskinhallintatoimet

            Käytä tuotetta ainoastaan hyvin ilmastoidussa tilassa. Vaadittu ilmanvaihtojen määrä on vähintään:

                        —

                        8/h laboratorioissa

                        —

                        60/h lääke- ja kosmetiikkatehtaissa

                        —

                        150/h puhdastiloissa.

                  Käytä enintään 18,4 ml tuotetta/m2 kohden.
            4.3.3   Tarvittaessa tarkemmat tiedot suorista tai epäsuorista vaikutuksista, ensiapuohjeista ja ympäristönsuojeluohjeista

            Katso yleiset käyttöohjeet.
            4.3.4   Tarvittaessa valmisteen ja sen pakkauksen jätehuolto-ohjeet

            Katso yleiset käyttöohjeet.
            4.3.5   Tarvittaessa valmisteen säilytysolosuhteet ja säilyvyys normaaleissa olosuhteissa

            Katso yleiset käyttöohjeet.
            4.4   Käytön kuvaus

               Taulukko 4. Käyttö # 4 – PT02: Desinfiointiaine ei-huokoisille käsineille – ammattikäyttöön – ei-huokoisten käsineiden desinfiointiin

                        Valmisteryhmä(t)

                        PT02 – Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä

                        Tarvittaessa tarkka kuvaus hyväksytystä käytöstä

                        Ei oleellinen

                        Kohde-eliöt (myös kehitysvaihe)

                        Yleisnimi: Bakteerit
                        Kehitysvaihe: Ei tietoja
                        Yleisnimi: Hiivat
                        Kehitysvaihe: Ei tietoja

                        Käyttöalue

                        sisäkäyttö
                        Käyttövalmis tuote ei-huokoisten suojakäsineiden desinfioimiseen laboratorioissa, joiden ilmanvaihtonopeus on vähintään 8 tunnissa. Lääkkeiden ja kosmetiikan valmistuslaitoksiin, joiden ilmanvaihtonopeus on vähintään 60 tunnissa sekä puhdastiloihin, joissa ilmanvaihtonopeus on vähintään 150 tunnissa.

                        Annostelutapa/-tavat

                        Desinfiointiaine ei-huokoisille käsineille

                        Annostelutapa (-tavat) ja -taajuus

                        Annostele 3 ml tuotetta kädessä oleviin suojakäsineisiin. – 0

                        Käyttäjäryhmä(t)

                        ammattilainen

                        Pakkauskoot ja pakkausmateriaali

                        Automaatti annostus:

                                    —

                                    Säiliöt (HDPE, PP, PE): 1–20 l

                                    —

                                    Pumpulliset säiliöt (PE-HD, PP, PE): 200 l (vain puhdastiloihin)

                                    —

                                    pumpulliset IBC-pakkaukset (PE-HD, PP, PE): 950 ja 1 000  l (vain puhdastiloihin)

                              Käsiannostus:

                                    —

                                    Suihkepullon pussi (PE): 0,9–20 l

                                    —

                                    Pussi pullon sisällä (viisikerroksinen koekstrudoitu EVA/EVA/PVDC/EVA/EVA-pussi HDPE-, PP- tai PE-pullossa: 0,9–2 l

                                    —

                                    Suihkepullo (HDPE, PP, PE): 0,5–1,5 l

                                    —

                                    Ilmaton suihkepullo (LDPE): 0,25–1 l

                  4.4.1   Käyttökohtaiset käyttöohjeet

            Käyttövalmis tuote ei-huokoisten kovien pintojen desinfiointiin.
            Automaattinen annostus:
            Kun puhtaat käsineet ovat kädessä, lisää 3 ml tuotetta suoraan käsineille. Levitä tasaisesti ja varmista, että pinta kastuu kokonaan. Anna aineen vaikuttaa vähintään 30 sekuntia.
            Manuaalinen annostus:
            Kun puhtaat käsineet ovat kädessä, suihkuta tuotetta suoraan käsineille. Levitä tasaisesti ja varmista, että pinta kastuu kokonaan. Anna aineen vaikuttaa vähintään 30 sekuntia.
            Pakkaustyyppiä kohden tarvittava suihkausten määrä, jotta saadaan 3 ml tuotetta puhtaisiin käsineisiin:

                        —

                        Suihkepullon pussi: 3 suihkausta tuotetta kahteen käteen

                        —

                        Steriili suihkepullo (pullon sisällä oleva pussi): 3 suihkausta tuotetta kahteen käteen

                        —

                        Suihkepullo: 3 suihkausta tuotetta kahteen käteen

                        —

                        Ilmaton suihkepullo: 4 suihkausta tuotetta kahteen käteen.

                  4.4.2   Käyttökohtaiset riskinhallintatoimet

            Käyttää tuotetta ainoastaan hyvin ilmastoidussa tilassa. Vaadittu ilmanvaihtojen määrä on vähintään:

                        —

                        8/h laboratorioissa

                        —

                        60/h lääke- ja kosmetiikkatehtaissa

                        —

                        150/h puhdastiloissa.

                  4.4.3   Tarvittaessa tarkemmat tiedot suorista tai epäsuorista vaikutuksista, ensiapuohjeista ja ympäristönsuojeluohjeista

            Katso yleiset käyttöohjeet.
            4.4.4   Tarvittaessa valmisteen ja sen pakkauksen jätehuolto-ohjeet

            Katso yleiset käyttöohjeet.
            4.4.5   Tarvittaessa valmisteen säilytysolosuhteet ja säilyvyys normaaleissa olosuhteissa

            Katso yleiset käyttöohjeet.
            5.   YLEISET KÄYTTÖOHJEET (1)

            5.1   Käyttöohjeet

            Katso käyttökohtaiset ohjeet.
            5.2   Riskinhallintatoimet

            Käytä uusia kemikaaleja kestäviä suojakäsineitä tuotteen käsittelyn aikana (luvanhaltija määrittää käsineiden materiaalin tuotetiedoissa).
            Vältä tuotteen joutumista silmiin.
            5.3   Mahdolliset suorat tai epäsuorat haittavaikutukset, ensiapuohjeet sekä kiireelliset toimenpiteet ympäristön suojelemiseksi

            Hengittäminen: voi aiheuttaa uneliaisuutta tai huimausta.
            Silmäkosketus: aiheuttaa vakavaa ärsytystä.
            JOS KEMIKAALIA ON HENGITETTY: Siirra henkilo raittiiseen ilmaan ja pida lepoasennossa, jossa on helppo hengittää. Ota yhteys MYRKYTYSTIETOKESKUKSEEN tai laäkäriin, jos ilmenee pahoinvointia.
            JOS KEMIKAALIA JOUTUU SILMIIN: Huuhdo huolellisesti vedella usean minuutin ajan. Poista piilolinssit, jos sen voi tehda helposti. Jatka huuhtomista. Jos silmä-ärsytys jatkuu: Hakeudu lääkäriin.
            JOS KEMIKAALIA ON NIELTY: Huuhdo suu. EI saa oksennuttaa. Hakeudu lääkäriin, jos ilmenee pahoinvointia.

               Ympäristöön kohdistuvat varotoimet:

            Laimentamatonta tai neutraloimatonta tuotetta ei saa päästää viemäriin tai ojaan.
            Ei saa päästää viemäriin tai pinta- tai pohjaveteen. Laimenna runsaalla vedellä.
            Suojarakenteita ja puhdistusta koskevat menetelmät ja -välineet. Imeytä nestettä sitovaan materiaaliin (hiekka, piimaa, yleissideaineet, sahajauho).
            5.4   Ohjeet valmisteen ja sen pakkausten turvallisesta hävittämisestä

            Tuote ja säiliö on hävitettävä turvallisesti vaarallisen jätteen hävittämistä koskevien lakien mukaisesti. Hävittäminen tai polttaminen on tehtävä paikallisten määräysten mukaisesti.
            5.5   Varastointiolosuhteet ja säilyvyysaika normaaleissa säilytysolosuhteissa

            Säilyvyysaika: 2 vuotta.
            Säilytettävä alkuperäispakkauksessa.
            Säilytä suojassa suoralta auringonvalolta alle 30 °C:n lämpötilassa.
            Säilytä suljetussa astiassa.
            6.   MUUT TIEDOT

            Tuote sisältää propan-2-oli (CAS-numero: 67-63-0), jolle on sovittu ammattikäyttöön eurooppalaiseksi viitearvoksi 129,28 mg/m3. Arvoa on käytetty valmisteen riskinarvioinnissa.

               (1)  Tässä osiossa annetut käyttöohjeet, riskinhallintatoimet ja muut käyttöohjeet pätevät kaikissa sallituissa käytöissä.


title: Komission täytäntöönpanoasetus (EU) 2020/1148, annettu 31 päivänä heinäkuuta 2020, yhdenmukaistettuja kuluttajahintaindeksejä ja asuntohintaindeksiä koskevista metodologisista ja teknisistä eritelmistä Euroopan parlamentin ja neuvoston asetuksen (EU) 2016/792 mukaisesti (ETA:n kannalta merkityksellinen teksti)

text:
                  4.8.2020

                  FI

                  Euroopan unionin virallinen lehti

                  L 252/12

         KOMISSION TÄYTÄNTÖÖNPANOASETUS (EU) 2020/1148,
         annettu 31 päivänä heinäkuuta 2020,
         yhdenmukaistettuja kuluttajahintaindeksejä ja asuntohintaindeksiä koskevista metodologisista ja teknisistä eritelmistä Euroopan parlamentin ja neuvoston asetuksen (EU) 2016/792 mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhdenmukaistetuista kuluttajahintaindekseistä ja asuntohintaindekseistä sekä neuvoston asetuksen (EY) N:o 2494/95 kumoamisesta 11 päivänä toukokuuta 2016 annetun Euroopan parlamentin ja neuvoston asetuksen (EU) 2016/792 (1) ja erityisesti sen 3 artiklan 6, 8, 9 ja 10 kohdan, 4 artiklan 4 kohdan, 7 artiklan 6 kohdan ja 9 artiklan 4 kohdan,
         sekä katsoo seuraavaa:

                     (1)

                     Asetuksessa (EU) 2016/792 vahvistetaan yleiset puitteet yhdenmukaistetun kuluttajahintaindeksin (YKHI), yhdenmukaistetun kuluttajahintaindeksin kiintein veroin (YKHI-KiVe), omistusasumisen hintaindeksin ja asuntohintaindeksin tuottamista varten.

                     (2)

                     Asetuksen (EU) 2016/792 12 artiklan 3 kohdan mukaan komission olisi, siinä määrin kuin se on kyseisen asetuksen puitteissa mahdollista, koottava yhteen asetuksen (EY) N:o 2494/95 (2) perusteella annettujen komission asetusten (EY) N:o 1749/96 (3) ja (EY) N:o 2214/96 (4), neuvoston asetuksen (EY) N:o 1687/98 (5), komission asetusten (EY) N:o 2646/98 (6) ja (EY) N:o 1617/1999 (7), neuvoston asetuksen (EY) N:o 2166/1999 (8), komission asetusten (EY) N:o 2601/2000 (9), (EY) N:o 2602/2000 (10), (EY) N:o 1920/2001 (11), (EY) N:o 1921/2001 (12) ja (EY) N:o 1708/2005 (13), neuvoston asetuksen (EY) N:o 701/2006 (14), komission asetusten (EY) N:o 330/2009 (15), (EU) N:o 1114/2010 (16) ja (EU) N:o 93/2013 (17) asiaan kuuluvat säännökset ja vähennettävä täytäntöönpanosäädösten kokonaismäärää siinä määrin kuin on asianmukaista.

                     (3)

                     Jäsenvaltioiden olisi vuosittain päivitettävä alaindeksipainot yhdenmukaistettuja indeksejä varten. Sen vuoksi on tarpeen vahvistaa painojen laskemista koskevat säännöt.

                     (4)

                     Koska ei ole mahdollista havainnoida kaikkia YKHI:n perusjoukkoon kuuluvia taloustoimia, olisi vahvistettava otantaa koskevat säännöt.

                     (5)

                     YKHI:llä mitataan kuluttajahintojen muutoksia. Sen varmistamiseksi, että jäsenvaltiot soveltavat ’hinnan’ käsitettä yhdenmukaisella tavalla, on tarpeen vahvistaa hintojen käsittelyä koskevat säännöt.

                     (6)

                     YKHI:llä olisi mitattava puhdasta hintojen muutosta, johon ei vaikuta laadullinen muutos. Sen vuoksi on tarpeen vahvistaa korvaamisia ja laadullisia mukautuksia koskevat säännöt.

                     (7)

                     Yhdenmukaistettujen indeksien täytyisi olla vuosittain ketjutettavia Laspeyres-tyypin indeksejä. Sen vuoksi on tarpeen määritellä perusaggregaatit ja vahvistaa menetelmät, joilla havaitut hinnat yhdistetään perushintaindekseiksi.

                     (8)

                     Jotta varmistettaisiin YKHI:n pikaennakoiden korkea laatu ja jotta komissio (Eurostat) voisi laskea tarvittavat aggregaatit, jäsenvaltioiden, joiden rahayksikkö on euro, olisi toimitettava pikaennakot saman jaottelun mukaisesti kuin YKHI.

                     (9)

                     Jo julkaistuja yhdenmukaistettuja indeksejä ja niiden alaindeksejä voidaan tarkistaa. Sen vuoksi on tarpeen täsmentää edellytykset, joiden mukaisesti tarkistukset olisi tehtävä.

                     (10)

                     Jotta kaikista jäsenvaltioista saataisiin luotettavat ja vertailukelpoiset tulokset, olisi vahvistettava yhteiset metodologiset puitteet YKHI-KiVe:n laatimista varten ja pidettävä niitä yllä.

                     (11)

                     Jäsenvaltioiden olisi toimitettava omistusasumisen hintaindeksi ja asuntohintaindeksi täsmennetyn luokittelun mukaisesti.

                     (12)

                     Jäsenvaltioiden olisi toimitettava tiedot ja metatiedot komissiolle (Eurostat) täsmennettyjen siirtostandardien ja -menettelyjen mukaisesti.

                     (13)

                     Euroopan tilastojärjestelmässä olisi laadittava käytännön ohjeita ja suosituksia YKHI:n mittaamiseen ja laatimiseen liittyvistä kysymyksistä, erityisesti laadullisesta mukauttamisesta, indeksien laatimisesta ja hintojen käsittelystä.

                     (14)

                     Asetukset (EY) N:o 1749/96, (EY) N:o 2214/96, (EY) N:o 1687/98, (EY) N:o 2646/98, (EY) N:o 1617/1999, (EY) N:o 2166/1999, (EY) N:o 2601/2000, (EY) N:o 2602/2000, (EY) N:o 1920/2001, (EY) N:o 1921/2001, (EY) N:o 1708/2005, (EY) N:o 701/2006, (EY) N:o 330/2009, (EU) N:o 1114/2010 ja (EU) N:o 93/2013 olisi kumottava.

                     (15)

                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            LUKU 1

            YLEISET SÄÄNNÖKSET

            1 artikla
            Kohde
            Tässä asetuksessa vahvistetaan yhdenmukaiset edellytykset seuraavien tilastojen laatimiselle:

                        a)

                        yhdenmukaistettu kuluttajahintaindeksi (YKHI) ja yhdenmukaistettu kuluttajahintaindeksi kiintein veroin (YKHI-KiVe); sekä

                        b)

                        omistusasumisen hintaindeksi ja asuntohintaindeksi.

            2 artikla
            Määritelmät
            Tässä asetuksessa tarkoitetaan:

                        1)

                        ’kulutusosuudella’ prosenttiosuutta kotitalouksien lopullisista rahamääräisistä kokonaiskulutusmenoista liitteen mukaisesti;

                        2)

                        ’alaindeksipainolla’ minkä tahansa YKHI:hin sisältyvän, asetuksen (EU) 2016/792 liitteessä I vahvistetun eurooppalaisen yksilöllisen kulutuksen käyttötarkoituksen mukaisen luokituksen (ECOICOP) luokan painoa;

                        3)

                        YKHI:n ’perusjoukolla’ kaikkia taloustoimia, jotka sisältyvät kotitalouksien lopullisiin rahamääräisiin kulutusmenoihin;

                        4)

                        ’tarjotulla tuotteella’ tuotetta, joka määritellään sen ominaisuuksien, ostoajankohdan ja -paikan sekä toimitusehtojen perusteella ja jonka hintaa havainnoidaan;

                        5)

                        ’homogeenisella tuotteella’ tarjottujen tuotteiden joukkoa, jossa ei ole merkittäviä laatueroja ja jolle lasketaan keskihinta;

                        6)

                        ’yksittäisellä tuotteella’ tarjottua tuotetta tai homogeenista tuotetta;

                        7)

                        ’kohdeotoksella’ sellaisten yksittäisten tuotteiden joukkoa, jotka liittyvät perusjoukon taloustoimiin ja joiden hintatietoja käytetään YKHI:n laatimiseen;

                        8)

                        ’laatuerolla’ kahden yksittäisen tuotteen ominaisuuksien, ostoajankohdan, ostopaikan tai toimitusehtojen välistä eroa, jos se on kuluttajan kannalta merkityksellinen;

                        9)

                        ’korvaavalla tuotteella’ yksittäistä tuotetta, joka korvaa toisen yksittäisen tuotteen kohdeotoksessa;

                        10)

                        ’laadullisella mukautuksella’ menettelyä, jolla korvaavan tuotteen tai korvatun tuotteen havaittua hintaa lisätään tai vähennetään kyseisten tuotteiden välisen laatueron arvolla;

                        11)

                        ’havaitulla hinnalla’ yksittäisen tuotteen kuluttajahintaa, jota jäsenvaltio käyttää YKHI:n laatimiseen;

                        12)

                        ’estimoidulla hinnalla’ asianmukaiseen estimointimenettelyyn perustuvaa hintaa;

                        13)

                        ’perusaggregaatilla’ pienintä Laspeyres-tyyppin indeksissä käytettyä aggregaattia;

                        14)

                        ’perushintaindeksillä’ perusaggregaatin indeksiä tai perusaggregaatin ositteen indeksiä;

                        15)

                        ’transitiivisuudella’ sitä ominaisuutta, että indeksi, joka vertaa jaksoja a ja b välillisesti jakson c kautta, on sama kuin indeksi, joka vertaa jaksoja a ja b suoraan;

                        16)

                        ’aikakäänteisyydellä’ sitä ominaisuutta, että indeksi jaksojen a ja b välillä vastaa käänteisesti samaa indeksiä jaksojen b ja a välillä;

                        17)

                        ’korvauksella’ sitä, että julkisyhteisöt tai kotitalouksia palvelevat voittoa tavoittelemattomat yhteisöt maksavat osittain tai kokonaan kotitalouksien suorittamat tiettyjen tuotteiden hyväksytyt ostot, sellaisena kuin tämä on määritelty Euroopan parlamentin ja neuvoston asetuksen (EU) N:o 549/2013 (18) (EKT 2010) liitteessä A olevissa 4.108–4.110 kohdassa;

                        18)

                        ’houkuttimella’ muutosta, jossa yksittäisen tuotteen ominaisuuksia muutetaan usein väliaikaisesti lisäämällä tuotteen määrää, liittämällä siihen ilmaiseksi toinen yksittäinen tuote tai tarjoamalla kuluttajalle muita etuja;

                        19)

                        ’todellisilla vakuutusmaksuilla’ määriä, jotka maksetaan tietystä vakuutuksesta vakuutusturvan saamiseksi vahvistetulle ajanjaksolle;

                        20)

                        ’implisiittisellä palvelumaksulla’ vakuutusyhtiöiden tuotosta, sellaisena kuin se on määritelty EKT 2010:n liitteessä A olevassa 16.51 kohdassa;

                        21)

                        ’vahinkovakuutuskorvauksilla’ korvauksia, sellaisina kuin ne on määritelty EKT 2010:n liitteessä A olevassa 4.114 kohdassa;

                        22)

                        ’kausituotteella’ yksittäistä tuotetta, joka on myynnissä tai jota ostetaan merkittäviä määriä vain osan vuotta toistuvan mallin mukaisesti. Tuotteen katsotaan kunakin kuukautena olevan joko myyntikaudessaan tai sen ulkopuolella. Myyntikausi voi vaihdella vuosittain;

                        23)

                        ’tyypillisellä hinnalla’ kausituotteen estimoitua hintaa, joka ei ole poikkeuksellinen kuten kauden lopun myyntihinta;

                        24)

                        ’kausituotteiden imputointimenetelmällä’ käsittelyä, jossa sellaisten kausituotteiden hinnat, joiden myyntikausi ei ole käynnissä, estimoidaan käyttämällä vastakausituote- tai vastakausiestimointia;

                        25)

                        ’vastakausituote-estimoinnilla’ menettelyä, jolla kausituotteelle saadaan estimoitu hinta siten, että

                                    a)

                                    ensimmäisenä myyntikauden ulkopuolisena kuukautena käytetään edellisen myyntikauden tyypillistä hintaa;

                                    b)

                                    estimoitu hinta on seuraavina myyntikauden ulkopuolisina kuukausina sama kuin edellisen kuukauden hinta mukautettuna kaikkien sellaisten tuotteiden havaittujen hintojen keskimääräisellä muutoksella, joiden myyntikausi on käynnissä ja jotka kuuluvat samaan ECOICO:n ryhmään, luokkaan tai alaluokkaan tai samaan aggregaattiin millä tahansa alaluokkaa alemmalla tasolla;

                        26)

                        ’vastakausiestimoinnilla’ menettelyä, jolla kausituotteelle saadaan estimoitu hinta siten, että

                                    a)

                                    ensimmäisenä myyntikauden ulkopuolisena kuukautena käytetään edellisen myyntikauden tyypillistä hintaa;

                                    b)

                                    estimoitu hinta on seuraavina myyntikauden ulkopuolisina kuukausina sama kuin edellisen kuukauden hinta mukautettuna kaikkien sellaisten yksittäisten tuotteiden havaittujen hintojen keskimääräisellä muutoksella, jotka kuuluvat samaan ECOICO:n ryhmään, luokkaan tai alaluokkaan tai samaan aggregaattiin millä tahansa alaluokkaa alemmalla tasolla;

                        27)

                        ’kausituotteiden painotusmenetelmällä’ kausituotteiden käsittelyä, jossa sellaisten kausituotteiden painot, joiden myyntikausi ei ole käynnissä, ovat nolla tai vahvistetaan nollaksi;

                        28)

                        ’tariffilla’ ostomäärien, kulutusajankohdan tai ostajien ominaisuuksien mukaan eriytettyä luetteloa tuotteen hinnoista ja ehdoista;

                        29)

                        ’tarkistuksella’ komission (Eurostat) julkaisemien indeksien tai painojen muutosta. Samaa viitekuukautta koskevan pikaennakon ja YKHI:n välistä muutosta ei pidetä tarkistuksena;

                        30)

                        ’alustavilla tiedoilla’ indeksejä tai painoja, jotka jäsenvaltion odotetaan viimeistelevän myöhemmän kuukauden aikana;

                        31)

                        ’julkisyhteisösektorilla’ valtionhallintoa, osavaltionhallintoa, paikallishallintoa ja sosiaaliturvarahastoja, sellaisina kuin ne on määritelty EKT 2010:n liitteessä A olevissa 2.113–2.117 kohdassa;

                        32)

                        ’tuoteveroilla’ veroja, jotka maksetaan tietyn tuotetun tai vaihdetun tavaran tai palvelun yksikköä kohti, sellaisina kuin ne on määritelty EKT 2010:n liitteessä A olevissa 4.16–4.20 kohdassa;

                        33)

                        ’YKHI-KiVe:n soveltamisalaan kuuluvilla yksittäisillä veroilla’ kotitalouksien kulutukseen liittyviä yksittäisiä tuoteveroja, jotka sisältyvät seuraaviin EKT 2010:n liitteen B taulukossa 9 (”Yksityiskohtaiset vero- ja sosiaaliturvamaksutulot vero- tai sosiaaliturvamaksutyypin sekä vastaanottavan alasektorin mukaisesti jaoteltuna, ml. luettelo veroista ja sosiaaliturvamaksuista kansallisen luokituksen mukaisesti”) määriteltyihin luokkiin:

                                    a)

                                    D.211 Arvonlisäverot (alv);

                                    b)

                                    D.2122e Verot erityispalveluista;

                                    c)

                                    D.214a Valmisteverot ja kulutusverot (muut kuin tuontiveroihin ja -tulleihin sisältyvät);

                                    d)

                                    D.214d Autojen rekisteröintiverot;

                                    e)

                                    D.214e Viihdeverot;

                                    f)

                                    D.214 g Verot vakuutusmaksuista;

                                    g)

                                    D.214h Muut verot tietyistä palveluista;

                                    h)

                                    D.214l Muut tuoteverot, muualle luokittelemattomat.

            LUKU 2

            YHDENMUKAISTETTU KULUTTAJAHINTAINDEKSI JA YHDENMUKAISTETTU KULUTTAJAHINTAINDEKSI KIINTEIN VEROIN

            3 artikla
            Painot

               1.   Jäsenvaltioiden on laskettava vuoden t indeksissä käytettävät alaindeksi- ja perusaggregaattipainot seuraavasti:

                           a)

                           Joulukuun 31 päivään 2022 asti on käytettävä vuotta t-2 koskevia kansantalouden tilinpidon tietoja ja kaikkia kulutustutkimuksista sekä muista tietolähteistä saatavilla olevia ja merkityksellisiä tietoja, jotta saadaan alaluokkatason kulutusosuudet ja jotta ne voidaan jakaa alaluokan perusaggregaatteihin. Tammikuun 1 päivästä 2023 on käytettävä vuotta t-2 koskevia kansantalouden tilinpidon tietoja, joita voidaan täydentää tuoreesta kulutustutkimuksesta ja muista lähteistä saatavilla tiedoilla, jotta saadaan alaluokkatason kulutusosuudet ja jotta ne voidaan jakaa alaluokan perusaggregaatteihin;

                           b)

                           vuoden t-2 kulutusosuuksia on tarkistettava ja päivitettävä, jotta ne olisivat edustavia vuoden t-1 osalta;

                           c)

                           perusaggregaatteihin sisältyviä kulutusosuuksia on mukautettava asianmukaisella vuoden t-1 ja vuoden t-1 joulukuun välisellä hintamuutoksella.

               2.   Alaindeksipainot on pidettävä vakioina koko kalenterivuoden ajan.

               3.   Perusaggregaattipaino on pidettävä vakiona koko kalenterivuoden ajan, paitsi jos alaluokkaan sisältyvien perusaggregaattien luetteloa mukautetaan siten, että se kuvastaa merkittäviä muutoksia perusjoukossa.

               4.   ECOICOP:n pääryhmän, ryhmän tai luokan alaindeksipaino on sen osaluokkien alaindeksipainojen summa. Kaikkien alaindeksipainojen summa millä tahansa ECOICOP:n tasolla on 1 000.

               5.   Kunkin alaluokan alaindeksipaino on kyseisen alaluokan perusaggregaattipainojen summa.

               6.   Vahinkovakuutuksiin liittyvät alaindeksipainot lasketaan kotitalouksien kokonaismenoista, jotka liittyvät implisiittisiin palvelumaksuihin.

               7.   Vahinkovakuutuskorvauksista rahoitettavat kulutusmenot, mukaan luettuina vakuutusyhtiöiden suoraan suorittamat maksut, sisällytetään asiaankuuluvien ECOICOP-luokkien alaindeksipainoihin.

            4 artikla
            Otanta ja edustavuus

               1.   Jäsenvaltioiden on tehtävä perusjoukkoa edustava kohdeotos määrittelemällä perusaggregaatit ja valitsemalla niihin yksittäisiä tuotteita.

               2.   Yksittäisten tuotteiden ja perusaggregaattien määrä riippuu alaluokan painosta ja siihen kuuluvien yksittäisten tuotteiden hinnanmuutosten hajonnasta.

               3.   Jäsenvaltioiden on varmistettava, että kohdeotos edustaa jatkuvasti perusjoukkoa, tarkistamalla ja päivittämällä kohdeotosta vähintään kerran vuodessa sekä valitsemalla korvaavia tuotteita.

               4.   Kohdeotoksessa on oltava edustettuina sellaisia tuotteita, joiden kulutusosuus on vähintään yksi tuhannesosa.

            5 artikla
            Hintojen käsittely

               1.   Jäsenvaltioiden on käytettävä havaittuja hintoja YKHI:n laatimiseen. Ne saavat käyttää estimoituja hintoja ainoastaan 9, 11 ja 14 artiklassa säädettyihin tarkoituksiin.

               2.   Terveys-, koulutus- ja sosiaalisen suojelun liittyvien tuotteiden havaituista hinnoista vähennetään korvaukset.

               3.   Tariffin havaittujen hintojen tai ehtojen muutokset esitetään YKHI:ssä hinnanmuutoksina.

               4.   Jos havaitut hinnat ovat indeksisidonnaisia, indeksin muutoksista johtuvat muutokset esitetään YKHI:ssä hinnanmuutoksina.

               5.   Jos kotitalouden tulot ovat hinnan määräävä ehto, kotitalouden tulojen muutoksista johtuvat havaittujen hintojen muutokset esitetään YKHI:ssä hinnanmuutoksina.

               6.   Vakuutusten havaittujen hintojen on oltava todellisia vakuutusmaksuja.

               7.   Jos yksittäistä tuotetta on tarjottu kuluttajille ilmaiseksi ja siitä veloitetaan myöhemmin hinta, tämä esitetään YKHI:ssä hinnankorotuksena. Vastaavasti, jos on veloitettu hinta sellaisesta yksittäisestä tuotteesta, jota tarjotaan myöhemmin ilmaiseksi kuluttajille, tämä esitetään YKHI:ssä hinnanlaskuna.

            6 artikla
            Alennukset ja houkuttimet

               1.   Jäsenvaltioiden on otettava huomioon alennukset, jotka

                           a)

                           voidaan liittää yksittäiseen tuotteeseen; ja

                           b)

                           joita voidaan vaatia ostohetkellä.

                     Mahdollisuuksien mukaan on otettava huomioon alennukset, jotka ovat ainoastaan rajoitetun kuluttajaryhmän saatavilla.

               2.   Houkuttimia käsitellään 10 ja 11 artiklan mukaisesti.

            7 artikla
            Prosentuaaliset palvelumaksut

               1.   YKHI:hin sisällytetään maksut, jotka peritään suoraan kuluttajilta vastineena tarjotusta palvelusta ja jotka voidaan ilmaista kiinteänä maksuna tai osuutena kauppahinnasta. Jos palvelun hinta määritetään osuutena kauppahinnasta, havaittuna hintana käytetään kyseistä osuutta kerrottuna palvelua edustavan yksittäistoimen hinnalla.

               2.   Palvelumaksun muutokset, jotka johtuvat palvelua edustavien yksittäistoimien hinnanmuutoksista, katsotaan YKHI:ssä hinnanmuutoksiksi.

               3.   Jos palvelua edustavan yksittäistoimen hinnan muutosta ei voida mitata, se arvioidaan käyttämällä asianmukaista hintaindeksiä.

            8 artikla
            Hintojen havainnointi

               1.   Tavaran havaittu hinta sisällytetään YKHI:hin sille kuukaudelle, jona taloustoimet voidaan toteuttaa kyseiseen hintaan.

               2.   Palvelun havaittu hinta sisällytetään YKHI:hin sille kuukaudelle, jona palvelun kuluttaminen voi alkaa.

               3.   Jos palvelun hinta riippuu oston ja palvelun aloittamisen välisestä ajasta, jäsenvaltioiden on otettava huomioon palvelun ostoja edustavat hinnat.

               4.   Havaittujen hintojen on oltava vähintään yhdeltä työviikolta, joka on kuukauden puolivälissä tai sen tienoilla.

               5.   Jos yksittäisen tuotteen hintojen tiedetään vaihtelevan kuukauden aikana, havaittujen hintojen on oltava useammalta kuin yhdeltä viikolta.

            9 artikla
            Hintojen estimointi

               1.   Jos kohdeotoksen yksittäisen tuotteen hinta ei ole havainnoitavissa, käytetään estimoitua hintaa enintään kahden kuukauden ajan, minkä jälkeen valitaan korvaava tuote. Tätä kohtaa ei sovelleta kausituotteisiin tai muihin yksittäisiin tuotteisiin, joiden odotetaan tulevan uudelleen saataville.

               2.   Aiemmin havaittua hintaa ei saa käyttää estimoituna hintana, paitsi jos sitä voidaan perustellusti pitää asianmukaisena estimaattina.

            10 artikla
            Korvaamiset

               1.   Jäsenvaltioiden on valittava korvaava tuote, joka on samanlainen kuin se tuote, joka häviää, ja varmistettava samalla, että kohdeotos pysyy edustavana.

               2.   Jäsenvaltiot eivät saa valita korvaavia tuotteita samanlaisen hinnan perusteella.

            11 artikla
            Laadullinen mukautus

               1.   Jos korvatun tuotteen ja sen korvaavan tuotteen välillä ei ole laatueroa, jäsenvaltioiden on verrattava havaittuja hintoja suoraan. Muutoin jäsenvaltioiden on tehtävä laadullinen mukautus.

               2.   Jäsenvaltioiden on tehtävä laadullinen mukautus, joka on koko hintaero korvatun tuotteen kuukauden m-1 aikaisen hinnan ja korvaavan tuotteen kuukauden m aikaisen hinnan välillä, ainoastaan jos sitä voidaan perustellusti pitää asianmukaisena estimaattina laatuerosta.

            12 artikla
            Perushintaindeksit

               1.   Perushintaindeksien saamiseksi yksittäisten tuotteiden hinnat aggregoidaan käyttämällä jompaakumpaa seuraavista vaihtoehdoista:

                           a)

                           indeksikaava, jolla varmistetaan transitiivisuus. Aiempien jaksojen hintaindeksiä ei tarkisteta käytettäessä transitiivisia indeksikaavoja; tai

                           b)

                           indeksikaava, jolla varmistetaan aikakäänteisyys ja verrataan yksittäisten tuotteiden hintoja kuluvalla jaksolla kyseisten tuotteiden hintoihin perusjaksolla. Perusjaksoa ei saa muuttaa usein, jos muutos johtaa transitiivisuusperiaatteen merkittävään rikkomiseen.

               2.   Edellä 1 kohdassa kuvattujen vaihtoehtojen mukaista indeksikaavaa käytetään, jotta kahdesta tai useammasta perushintaindeksistä saadaan perusaggregaatin hintaindeksi.

            13 artikla
            Alaindeksien sisällyttäminen indeksin viitejakson jälkeen
            Kaikki alaindeksit, jotka sisällytetään YKHI:hin indeksin viitejakson jälkeen, kytketään tietyn vuoden joulukuuhun, ja niitä käytetään seuraavan vuoden tammikuusta alkaen.

            14 artikla
            Kausituotteet
            Jos perusaggregaatin otantaan sisällytetään kausituotteita, jäsenvaltioiden on käytettävä kausituotteiden imputointimenetelmää tai kausituotteiden painotusmenetelmää hintaindeksin laatimiseksi kyseiselle aggregaatille.

            15 artikla
            Pikaennakon luokittelu
            Jäsenvaltioiden, joiden rahayksikkö on euro, on toimitettava komissiolle (Eurostat) pikaennakot kaikista YKHI:nsä alaindekseistä.

            16 artikla
            Alustavien tietojen viimeistely
            Jos jäsenvaltio toimittaa alaindeksejä tai niiden painoja alustavina tietoina, sen on viimeisteltävä kyseiset tiedot toimittaessaan seuraavan kuukauden tiedot.

            17 artikla
            Virheistä johtuvat tarkistukset

               1.   Jäsenvaltioiden on korjattava virheet ja toimitettava tarkistetut alaindeksit tai alaindeksipainot komissiolle (Eurostat) ilman aiheetonta viivytystä.

               2.   Jäsenvaltioiden on toimitettava komissiolle (Eurostat) tiedot virheen syistä viimeistään tarkistettujen tietojen toimittamisen yhteydessä.

            18 artikla
            Muut tarkistukset

               1.   Muiden kuin 16 ja 17 artiklan mukaisten tarkistusten ajankohta, pituus ja sisällyttäminen YKHI:hin on koordinoitava komission (Eurostat) kanssa.

               2.   Jäsenvaltioiden on toimitettava komissiolle (Eurostat) estimaatit YKHI:n tarkistetuista alaindekseistä viimeistään kolme kuukautta ennen ehdotetun tarkistuksen suunniteltua täytäntöönpanoa.

            19 artikla
            Tarkistusten julkaiseminen
            Jokainen kaikki tuotteet käsittävän YKHI:n tarkistus, lukuun ottamatta 16 artiklan mukaisia tarkistuksia, on julkaistava selityksineen YKHI:n laatimisesta vastaavan kansallisen elimen verkkosivustolla.

            20 artikla
            Alaindeksipainojen tarkistaminen
            Alaindeksipainoja ei tarkisteta, sanotun kuitenkaan rajoittamatta 16 ja 17 artiklan soveltamista.

            21 artikla
            Yhdenmukaistettu kuluttajahintaindeksi kiintein veroin

               1.   YKHI-KiVe:n soveltamisalaan kuuluva yksittäinen vero otetaan huomioon, jos siitä kertyvät vuositulot ovat vähintään 2 prosenttia julkisyhteisösektorin kantamien kaikkien soveltamisalaan kuuluvien yksittäisten verojen summasta.

               2.   YKHI-KiVe:ssä huomioon otettavien vuotuisten verotulojen on oltava vähintään 90 prosenttia julkisyhteisösektorin kantamien kaikkien soveltamisalaan kuuluvien yksittäisten verojen summasta.

               3.   YKHI-KiVe laaditaan samalla tavoin kuin YKHI, paitsi että havaittuja hintoja mukautetaan siten, että tuotteiden verot pidetään kiinteinä havainnointijakson aikana hintojen viitejaksoon verrattuna.

               4.   Veromuutokset otetaan YKHI-KiVe:ssä huomioon

                           a)

                           sinä kuukautena, jona muutettua veroa sovelletaan yksittäiseen tuotteeseen ja se sisältyy havaittuun hintaan; tai

                           b)

                           ensimmäisenä kokonaisena kuukautena, jona muutettua veroa sovelletaan. Kuukauden ensimmäisenä päivänä voimaan tulevat veromuutokset otetaan huomioon kyseisen kuukauden YKHI-KiVe:ssä. Myöhemmin kyseisenä kuukautena voimaan tulevat veromuutokset otetaan huomioon seuraavan kuukauden YKHI-KiVe:ssä.

            LUKU 3

            OMISTUSASUMISEN HINTAINDEKSI JA ASUNTOHINTAINDEKSI

            22 artikla
            Asuntohintaindeksin luokittelu
            Omistusasumisen hintaindeksi kattaa seuraavat menoluokat:

                        a)

                        O.1 Omistusasunnossa asuvien asumismenot;

                        b)

                        O.1.1 Asunnon hankinta;

                        c)

                        O.1.1.1 Uudet asunnot;

                        d)

                        O.1.1.1.1 Uusien asuntojen ostot;

                        e)

                        O.1.1.1.2 Itse rakennetut asunnot ja merkittävät kunnostustyöt;

                        f)

                        O.1.1.2 Kotitalouksien kannalta uudet, olemassa olevat asunnot;

                        g)

                        O.1.1.3 Muut asunnon hankintaan liittyvät palvelut;

                        h)

                        O.1.2 Asunnon omistus;

                        i)

                        O.1.2.1 Merkittävät korjaustyöt ja kunnossapito;

                        j)

                        O.1.2.2 Asuntoon liittyvät vakuutukset;

                        k)

                        O.1.2.3 Muut asunnon omistamiseen liittyvät palvelut.

            23 artikla
            Asuntohintaindeksin luokittelu
            Asuntohintaindeksi kattaa seuraavat menoluokat:

                        a)

                        H.1 Asuntojen ostot;

                        b)

                        H.1.1 Uusien asuntojen ostot;

                        c)

                        H.1.2 Olemassa olevien asuntojen ostot.

            24 artikla
            Painot
            Jäsenvaltioiden on vuosittain laadittava sarja omistusasumisen hintaindeksien painoja ja sarja asuntohintaindeksien painoja 22 ja 23 vahvistettujen luokittelujen mukaisesti ja toimitettava ne komissiolle (Eurostat).

            25 artikla
            Omistusasumisen hintaindeksin laadinta
            Omistusasumisen hintaindeksissä on käytettävä nettohankintaan perustuvaa menetelmää, jossa mitataan kuluttajien maksamien hintojen muutoksia, kun kuluttajat hankkivat kotitalouksien kannalta uusia asuntoja, sekä asunnon omistukseen ja omistusoikeuden siirtämiseen liittyvien muiden kustannusten muutoksia.

            LUKU 4

            TIETOJEN JA METATIETOJEN SIIRTOA KOSKEVAT STANDARDIT JA MÄÄRÄAJAT

            26 artikla
            Tietojen ja metatietojen siirtostandardit

               1.   Jäsenvaltioiden on toimitettava tiedot ja metatiedot komissiolle (Eurostat) sähköisessä muodossa keskitetyn vastaanottopisteen kautta tietojen ja metatietojen siirtostandardien mukaisesti.

               2.   Euroopan parlamentin ja neuvoston asetuksessa (EY) N:o 223/2009 (19) määritellyt salassapidettävät tiedot on merkittävä asianmukaisesti, kun ne toimitetaan komissiolle (Eurostat).

            27 artikla
            Metatietojen siirron määräajat

               1.   Jäsenvaltioiden on vuosittain tarkistettava ja päivitettävä YKHI:tä ja YKHI-KiVe:ä koskevat kuluvan vuoden metatietonsa ja toimitettava ne komissiolle (Eurostat) viimeistään 31 päivänä maaliskuuta.

               2.   Jäsenvaltioiden on vuosittain tarkistettava ja päivitettävä omistusasumisen hintaindeksiä ja asuntohintaindeksiä koskevat kuluvan vuoden metatietonsa ja toimitettava ne komissiolle (Eurostat) viimeistään 30 päivänä kesäkuuta.

            LUKU 5

            LOPPUSÄÄNNÖKSET

            28 artikla
            Kumoaminen
            Kumotaan asetukset (EY) N:o 1749/96, (EY) N:o 2214/96, (EY) N:o 1687/98, (EY) N:o 2646/98, (EY) N:o 1617/1999, (EY) N:o 2166/1999, (EY) N:o 2601/2000, (EY) N:o 2602/2000, (EY) N:o 1920/2001, (EY) N:o 1921/2001, (EY) N:o 1708/2005, (EY) N:o 701/2006, (EY) N:o 330/2009, (EU) N:o 1114/2010 ja (EU) N:o 93/2013.

            29 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 135, 24.5.2016, s. 11.

            (2)  Neuvoston asetus (EY) N:o 2494/95, annettu 23 päivänä lokakuuta 1995, yhdenmukaistetuista kuluttajahintaindekseistä (EYVL L 257, 27.10.1995, s. 1).

            (3)  Komission asetus (EY) N:o 1749/96, annettu 9 päivänä syyskuuta 1996, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä (EYVL L 229, 10.9.1996, s. 3).

            (4)  Komission asetus (EY) N:o 2214/96, annettu 20 päivänä marraskuuta 1996, yhdenmukaistetuista kuluttajahintaindekseistä: YKHI:en alaindeksien ilmoittaminen ja levittäminen (EYVL L 296, 21.11.1996, s. 8).

            (5)  Neuvoston asetus (EY) N:o 1687/98, annettu 20 päivänä heinäkuuta 1998, komission asetuksen (EY) N:o 1749/96 muuttamisesta yhdenmukaistetun kuluttajahintaindeksin tavaroiden ja palvelujen kattavuuden osalta (EYVL L 214, 31.7.1998, s. 12).

            (6)  Komission asetus (EY) N:o 2646/98, annettu 9 päivänä joulukuuta 1998, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistetun kuluttajahintaindeksin tariffien käsittelyyn liittyvien vähimmäisstandardien osalta (EYVL L 335, 10.12.1998, s. 30).

            (7)  Komission asetus (EY) N:o 1617/1999, annettu 23 päivänä heinäkuuta 1999, neuvoston asetuksen (EY) N:o 2494/95 yksityiskohtaisista täytäntöönpanosäännöistä yhdenmukaistetussa kuluttajahintaindeksissä suoritettavan vakuutuksen käsittelyn vähimmäisvaatimusten osalta ja asetuksen (EY) N:o 2214/96 muuttamisesta (EYVL L 192, 24.7.1999, s. 9).

            (8)  Neuvoston asetus (EY) N:o 2166/1999, annettu 8 päivänä lokakuuta 1999, asetuksen (EY) N:o 2494/95 täytäntöönpanoa koskevista yksityiskohtaisista säännöistä terveyden, koulutuksen ja sosiaalisen suojelun alaan kuuluvien tuotteiden yhdenmukaistetussa kuluttajahintaindeksissä suoritettavan käsittelyn vähimmäisvaatimusten osalta (EYVL L 266, 14.10.1999, s. 1).

            (9)  Komission asetus (EY) N:o 2601/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä ostajan hintojen yhdenmukaistettuun kuluttajahintaindeksiin sisällyttämisen ajankohdan osalta (EYVL L 300, 29.11.2000, s. 14).

            (10)  Komission asetus (EY) N:o 2602/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta (EYVL L 300, 29.11.2000, s. 16).

            (11)  Komission asetus (EY) N:o 1920/2001, annettu 28 päivänä syyskuuta 2001, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä prosentuaalisten palvelumaksujen käsittelyn vähimmäisvaatimusten osalta yhdenmukaistetussa kuluttajahintaindeksissä ja asetuksen (EY) N:o 2214/96 muuttamisesta (EYVL L 261, 29.9.2001, s. 46).

            (12)  Komission asetus (EY) N:o 1921/2001, annettu 28 päivänä syyskuuta 2001, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistettujen kuluttajahintaindeksien tarkistusta koskevien vähimmäisvaatimusten osalta ja asetuksen (EY) N:o 2602/2000 muuttamisesta (EYVL L 261, 29.9.2001, s. 49).

            (13)  Komission asetus (EY) N:o 1708/2005, annettu 19 päivänä lokakuuta 2005, yksityiskohtaisten sääntöjen vahvistamisesta neuvoston asetuksen (EY) N:o 2494/95 täytäntöönpanemiseksi yhdenmukaistetun kuluttajahintaindeksin yhteisen indeksin viitejakson osalta ja asetuksen (EY) N:o 2214/96 muuttamisesta (EUVL L 274, 20.10.2005, s. 9).

            (14)  Neuvoston asetus (EY) N:o 701/2006, annettu 25 päivänä huhtikuuta 2006, asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistettujen kuluttajahintaindeksien hintatietojen keruun ajallisen kattavuuden osalta (EUVL L 122, 9.5.2006, s. 3).

            (15)  Komission asetus (EY) N:o 330/2009, annettu 22 päivänä huhtikuuta 2009, neuvoston asetuksen (EY) N:o 2494/95 soveltamista koskevista yksityiskohtaisista säännöistä kausituotteiden käsittelyä yhdenmukaistetuissa kuluttajahintaindekseissä koskevien vähimmäisvaatimusten osalta (EUVL L 103, 23.4.2009, s. 6).

            (16)  Komission asetus (EU) N:o 1114/2010, annettu 1 päivänä joulukuuta 2010, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistettujen kuluttajahintaindeksien (YKHI) painotusten laadun vähimmäisvaatimusten osalta ja komission asetuksen (EY) N:o 2454/97 kumoamisesta (EUVL L 316, 2.12.2010, s. 4).

            (17)  Komission asetus (EU) N:o 93/2013, annettu 1 päivänä helmikuuta 2013, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 soveltamista koskevista yksityiskohtaisista säännöistä omistusasumisen hintaindeksien laatimisen osalta (EUVL L 33, 2.2.2013, s. 14).

            (18)  Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1).

            (19)  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).

            LIITE

               Kotitalouksien lopulliset rahamääräiset kulutusmenot

               1.

                  Kotitalouksien lopulliset rahamääräiset kulutusmenot määritellään asetuksen (EU) 2016/792 2 artiklan 20 kohdassa.

               2.
               Kun painotusta täsmennetään, lopullisiin rahamääräisiin kulutusmenoihin sisällytetään seuraavat esimerkit kotitalouksien lopullisista kulutusmenoista, sellaisina kuin ne on määritelty EKT 2010:n liitteessä A olevan 3.95 kohdan seuraavissa alakohdissa:

                           —

                           c, d, h ja i alakohta,

                           —

                           e alakohdan osa, joka liittyy suoraan veloitettuihin rahoituspalveluihin, ja f alakohdan osa, joka liittyy vahinkovakuutuspalveluihin implisiittisen palvelumaksun määrän mukaan.

                     Lopullisiin rahamääräisiin kulutusmenoihin sisältyvät myös asumistuet, jotka kuuluvan EKT 2010:n liitteessä A olevassa 4.109 kohdassa määriteltyyn alaluokkaan D.632.

               3.
               Lopullisiin rahamääräisiin kulutusmenoihin eivät sisälly seuraavat esimerkit kotitalouksien lopullisista kulutusmenoista, sellaisina kuin ne on määritelty EKT 2010:n liitteessä A olevan 3.95 kohdan seuraavissa alakohdissa:

                           —

                           a, b ja g alakohta.

                     Lopullisiin rahamääräisiin kulutusmenoihin eivät sisälly myöskään seuraavat esimerkit, jotka eivät kuulu kotitalouksien lopullisiin kulutusmenoihin:

                           —

                           EKT 2010:n liitteessä A olevan 3.96 kohdan a–f alakohta, lukuun ottamatta EKT 2010:n liitteessä A olevassa 4.109 kohdassa määritellyn alaluokan D.632 asumistukia,

                           —

                           EKT 2010:n liitteessä A olevassa 4.78 kohdassa määritellyt tuloverot,

                           —

                           EKT 2010:n liitteessä A olevassa 4.41 kohdassa määritellyt omaisuustulot,

                           —

                           EKT 2010:n liitteessä A olevassa 4.92 kohdassa määritellyt työnantajan todelliset sosiaaliturvamaksut,

                           —

                           EKT 2010:n liitteessä A olevassa 4.112 kohdassa määritellyt nettomääräiset vahinkovakuutusmaksut,

                           —

                           EKT 2010:n liitteessä A olevassa 4.129 kohdassa määritellyt kotitalouksien väliset tulonsiirrot,

                           —

                           EKT 2010:n liitteessä A olevassa 4.132 kohdassa määritellyt oikeusistuinten ja oikeusistuinten tapaisten elinten institutionaalisille yksiköille määräämät sakot ja uhkasakot.

               4.

                  Rahataloustoimet ovat taloustoimia, kun mukana olevat yksiköt suorittavat tai vastaanottavat maksuja tai ottavat velkoja tai saavat varoja ilmaistuna valuuttayksiköissä. Taloustoimet, joihin ei sisälly käteisvarojen vaihtoa tai valuuttayksikköinä ilmoitettuja varoja tai velkoja, ovat muita kuin rahataloustoimia.